Глоба (санкция) за непопълване (неподаване) на справка № 1 от приложение № 4 от годишната данъчна декларация ГДД за 2013 г.

При изискване за наличие на минимален капитал само от 2 лева са чести случаите, свързани с чл. 134 от ТЗ (Търговския Закон) – вноски от съдружници поради временна необходимост от парични средства.
В указание на МФ за попълване на Справка 1 от Приложение № 4 от ГДД по чл. 92 от ЗКПО, а именно указание № 3 от 10. 03. 2014 г. относно попълване на Справка 1 от Приложение № 4 от ГДД по чл. 92 от ЗКПО и Справка № 7 от Приложение № 2 на ГДД по чл. 50 от ЗДДФЛ.

Това становище си противоречи с предишни становища на МИНИСТЕРСТВО НА ФИНАНСИТЕ (НАЦИОНАЛНА АГЕНЦИЯ ЗА ПРИХОДИТЕ) Изх. № 3-916 от 19.03.2010 г. и 91-00-95 от 24.02.2010 г. и е свързано с нови изисквания при попълване на ГДД за 2013 г.

Посочени са изключенията, при които не е необходимо да се подава информация в Справка 1, като например: дивиденти и ликвидационни дялове; полагане на личен труд на съдружници или собственици по извънтрудови правоотношения в дружеството, за които е подадена данъчна и осигурителна информация и др.

Трябва да се знае, че за неподаване на приложение към годишната данъчна декларация или посочване на неверни данни или обстоятелства в него се налага имуществена санкция в размер от 100 до 1000 лв. (чл. 262 от ЗКПО). 
Посочено е, че предвид обстоятелството, че Приложение № 4 е ново изискване, което е непознато досега на данъкоплатците ДЗЛ и при установяване на административни нарушения, свързани с неточности при попълване на Справка 1, следва да се извърши внимателна преценка за наличието на маловажен случай. 

За непопълване на Справка № 7 от Приложение № 2 на ГДД по чл. 50 от ЗДДФЛ липсва санкция.

Чл. 262. (1) Данъчно задължено лице, което не подаде приложение към годишната данъчна декларация или посочи неверни данни или обстоятелства в него, се наказва с имуществена санкция в размер от 100 до 1000 лв. (2) При повторно нарушение по ал. 1 имуществената санкция е в размер от 200 до 2000 лв.

